ئاراس لەبان تووڕ کۆمەڵایەتی لە پۆستیگ دیاریکردیە، " سوو جومعە 19/5/2023، ئاسمان فرەیگی ئاڵشتبوود ئەرا نیمەئەور وەگەرد گورجبوین جاروجار وا وە تونی 15 تا 30کم."
دیاریکرد، لەوەختەیل دویا نیمەڕوو وەگشتی هاتێ ئەور خەسەوبوود لە چەن ناوچەیگ دەسبکەێد وە تاوە واران کوڵە وەخت و گڕمەهڕ، و لە شەو دەرفەت واران وارین لە گشت ناوچەیل زیاترەو بوود تا ئیوارەی رووژ شەممە 20/5/2023، لەی ناوەیە هاتێ گڕمەهڕ و دەرفەت واران رفتیگ بوارێد، هاتێ لە چەن شوینیگ تاوە واران قایمیگ بوود لەماوەی کەمیگ بوودە هووکار بەرزەوبوین ئاست ئاو.
دیاریکرد،" لە رووژ یەکشەمەیش 21/5/2023، لەبڕیگ ناوچە وە تایبەت سنوور خوەرهەڵات ھەرێم كوردستان، واران رفتیگ و گرمەهڕە، تا وەختەیل ئیوارە وەردەوام بوود.
‏‏وتیش:" پلەی گەرمی وە هووکار واران وارین ئمڕوو و سوو وە رێژەی  5 تا 8 پلە نزمەو بوود".
کەشناسەگە هوشداری دایە، " لەو مەوقە کاریگەری ئی کەشوهەوای ناسەقامگیرە و گرمەهڕ قامیگ گەرج بوودوو گڕمەهڕ ئی مەوقە لە گشت وەختەیلتر رخبەرترە".
